最強後備殺手 杜沙特入波創紀錄
2024年04月10日 13:01
東網電視
更多新聞短片
安度杜沙特(右)今季各項賽事有6球是後備上陣射入。(Getty Images)
阿仙奴能夠喺歐聯8強首回合主場逼和拜仁慕尼黑,翼鋒李安度杜沙特居功厥偉,呢位29歲比利時國腳後備上陣射入扳平2比2,佢今季各項賽事有6球係後備上陣射入,屬於歐洲5大聯賽球員之冠,名副其實係最強後備殺手。
阿仙奴領隊阿迪達慣用加比爾馬天尼利、布卡約沙卡擔任正選左右翼,李安度杜沙特往往只能做副選,但每次後備上陣都交足功課,甚至改變戰局,包括上年9月英超作客愛華頓,後備上陣射入全場唯一入波,其後作客車路士,都係後備上陣入波協助兵工廠逼和2比2。
除此之外,李安度杜沙特今仗入波之後,今屆歐聯4次主場上陣都取得入球,成為賽事史上第4位歐聯首4場主場上陣有「士哥」嘅球員。